Ο Δημήτρης ήταν εξαιρετικός οικοδεσπότης, αφού όχι μόνο μας περίμενε στο στάση του μετρό, αλλά φρόντισε να υπάρχουν στο σπίτι πράγματα (κρασί, αναψυκτικά, χυμός, μπισκότα) που μας έκαναν να αισθανθούμε καλοδεχούμενοι. Το σπίτι ήταν πλήρως εξοπλισμένο και εξαιρετικά βολικό όσον αφορά τις μετακινήσεις μας στην πόλη, αφού η στάση του μετρό και του ηλεκτρικού ήταν πολύ κοντά. Επίσης, στη γειτονιά υπάρχει ένα πολύ καλό αρτοζαχαροπλαστείο και super market. Ο Δημήτρης μας εξυπηρέτησε ιδιαίτερα και την ημέρα αναχώρησης μας, αφού μας έδωσε τη δυνατότητα να αφήσουμε για κάποιες ώρες τα πράγματά μας εκεί και να απολαύσουμε λίγες ακόμη ώρες την πόλη πριν την αναχώρησή μας. Ήταν η πρώτη φορά που χρησιμοποίησα την Αirbnb και έμεινα απολύτως ικανοποιημένη. Δημήτρη ευχαριστούμε!